Beckham karrierje a Manchester Unitednél kezdődött. A felnőtt csapatban 1992-ben debütált mindössze 17 évesen. A Manchester Unitednél eltöltött ideje alatt a United hatszor nyerte meg a Premier League-et, kétszer az FA-kupát és egyszer az UEFA Bajnokok Ligáját, 1999-ben. Ebben az évben mindhárom fontos trófeát begyűjtötték, azaz tripláztak, első angol csapatként A Manchester Unitedet 2003-ban hagyta el, hogy pályafutását a Real Madrid gárdájában folytathassa. A Madridban eltöltött négy szezonja alatt Beckham lett az első brit labdarúgó, aki elérte a 100 Bajnokok Ligája szereplést. Utolsó madridi szezonjában 2007. június 17-én a Real Madrid megnyerte a 2006–07-es spanyol bajnokságot. Ez az egyetlen, a Madriddal elnyert trófeája. 2007 januárjában bejelentették a Real Madridtól történő eligazolását és 5 évre szóló szerződését a Major League Soccerben szereplő Los Angeles Galaxy csapatával.